open-index/open-wikipedia-markdown huggingface dataset:
Ανθύπατος

**Ανθύπατος** (λατινικά: proconsul) ονομαζόταν ο κυβερνήτης κάποιας επαρχίας της Ρωμαϊκής Δημοκρατίας (έπαρχος), εάν είχε τοποθετηθεί εκεί αμέσως μετά τη θητεία του ως υπάτου στην πόλη της Ρώμης. Ετυμολογικά, το συνθετικό «αντί-» δεν σημαίνει ότι ήταν κατώτερος του υπάτου, αλλά ότι είχε αντίστοιχες αρμοδιότητες.

Συνήθως οι ανθύπατοι διορίζονταν από τη Σύγκλητο με τη σύμφωνη γνώμη των λαϊκών συνελεύσεων και στέλνονταν σε ταραγμένες επαρχίες, όπου χρειαζόταν έπαρχος με υψηλή στρατιωτική εμπειρία. Η θητεία τους, όπως κάθε επάρχου, ήταν ετήσια. Όμως σε πολύ δύσκολες στιγμές ένας ανθύπατος μπορούσε να τοποθετηθεί σε περισσότερες της μίας επαρχίες και για θητεία άνω του ενός έτους. Παραδείγματος χάριν, ο Πομπήιος διορίσθηκε (με το Γαβίνειο Νόμο) ανθύπατος όλης της Μεσογείου για τρία χρόνια, ώστε να καταστείλει την πειρατεία. 

Το κύρος του αξιώματος ατόνησε κατά την αυτοκρατορική περίοδο, όταν οι σπουδαιότερες επαρχίες πέρασαν στην άμεση δικαιοδοσία του αυτοκράτορα.

Κατηγορία:Αρχαίοι Ρωμαϊκοί τίτλοι
Κατηγορία:Βυζαντινοί διοικητικοί τίτλοι
Κατηγορία:Βυζαντινοί στρατιωτικοί τίτλοι
Αντιστράτηγος (ρωμαϊκή εποχή)

Στη Ρωμαϊκή Δημοκρατία, **αντιστράτηγος** (λατινικά: propraetor, απαντάται και ως *αντιπραίτορας*) ονομαζόταν ο κυβερνήτης μιας επαρχίας (έπαρχος), εάν αμέσως πριν την τοποθέτησή του είχε υπηρετήσει ως πραίτορας στην πόλη της Ρώμης. Αρμόδιο όργανο για το διορισμό του ήταν η Σύγκλητος με τη σύμφωνη γνώμη των λαϊκών συνελεύσεων. Η θητεία του ήταν ενιαύσια αλλά μπορούσε να παραταθεί.

Σε αντίθεση με τη σημερινή έννοια του όρου, η οποία είναι αυστηρά στρατιωτική και δηλώνει τον ιεραρχικά κατώτερο του στρατηγού, στην αρχαία Ρώμη ήταν μικτή και σήμαινε *αυτόν που έληξε η θητεία του ως στρατηγού (πραίτορα) της Ρώμης και στελνόταν με ισοδύναμες εξουσίες σε κάποια επαρχία*. Οι βασικές αρμοδιότητές του ήταν τρεις, όπως κάθε επάρχου: διαχείριση των οικονομικών, άσκηση της δικαιοσύνης και διοίκηση της τοπικής λεγεώνας. Συνήθως οι αντιστράτηγοι στέλνονταν σε ειρηνικές επαρχίες, σε αντίθεση με τους ανθυπάτους που διορίζονταν στις πιο ταραγμένες.

Κατά την αυτοκρατορική περίοδο οι πολύ σημαντικές επαρχίες χαρακτηρίσθηκαν *αυτοκρατορικές* και δημιουργήθηκε γι' αυτές ένα νέο είδος αντιστρατήγου, ο «λεγάτος με εξουσία αντιστρατήγου» (*legatus pro praetore*). Η βασική διαφορά του από τους προηγούμενους αντιστρατήγους ήταν ότι διοριζόταν από τον αυτοκράτορα αντί της Συγκλήτου, χωρίς να έχει απαραίτητα χρηματίσει ροηγουμένως πραίτορας, ενώ ντε γιούρε αποτελούσε μόνο τον αντιπρόσωπο (λεγάτος) του αυτοκράτορα στην επαρχία - τον επίσημο τίτλο του κυβερνήτη της εν λόγω επαρχίας κρατούσε ο αυτοκράτορας. 

Κατηγορία:Αρχαίοι Ρωμαϊκοί τίτλοι
Γουανάκος

Ο **γουανάκος** (*Lama guanikoe*) ή αλλιώς το **γκουανάκο** είναι ένα είδος άγριου λάμα, στην οικογένεια των καμηλοειδών.  Κατατάσσεται στο ίδιο γένος με το λάμα και περιλαμβάνει τέσσερα υποείδη.   

## Περιγραφή
Έχει μέγεθος ελαφιού, με μήκος 2,1-2,2 μέτρα και ύψος 1-1,3 μέτρα στους ώμους, μακρύ λαιμό, μακρόστενα πόδια, όρθια αυτιά και ευέλικτο σώμα. Ζυγίζει 90-140 κιλά. Το τρίχωμά του είναι κοντό με χρώμα πυρρόξανθο με λευκό κάτω μέρος και γκρι πρόσωπο. Έχουν πολύ πυκνό τρίχωμα στον λαιμό, πράγμα που τα προστατεύει από τα αρπακτικά, τα οποία συχνά στοχεύουν εκεί. Είναι ένα από τα μεγαλύτερα χερσαία ζώα που ζουν στη νότια Αμερική, κυρίως στο Περού, στην Παραγουάη, στην Αργεντινή, στην Χιλή και την Βολιβία.  

## Ζωή και συμπεριφορά
Ζει στην οροσειρά των Άνδεων σε υψόμετρο 4.000 μέτρων, αλλά και στις χλοερές πεδιάδες της Νότιας Αμερικής, σε οικογενειακές ομάδες των 10 περίπου ενήλικων ατόμων, οι οποίες αποτελούνται από ένα κυρίαρχο αρσενικό, θηλυκά και τα μικρά τους. Ένας άλλος τύπος αγέλης είναι αυτή η οποία αποτελείται μόνο από εργένικα αρσενικά, και μπορεί να απαριθμεί και πάνω από 50 μέλη. Για να ξεφύγει από τους εχθρούς του, ο γουανάκος τρέχει με ταχύτητα έως και 56 km/h. Ο πληθυσμός των γουανάκων υπολογίζεται σε 400 με 600 χιλιάδες άτομα. Ένας γουανάκος ζει συνήθως 20-25 χρόνια. Οι φυσικοί εχθροί τους είναι τα πούμα και οι αλεπούδες των Άνδεων.  

## Υποείδη

* *Lama guanicoe guanicoe*
* *Lama guanicoe cacsilensis*
* *Lama guanicoe voglii*
* *Lama guanicoe huanacus*

## Παραπομπές


## Πηγές
https://en.wikipedia.org/wiki/Guanaco

Κατηγορία:Καμηλίδες
Κατηγορία:Φυτοφάγα
Κατηγορία:Θηλαστικά της Νότιας Αμερικής
Οι Ιστορίες του Μπιντλ του Βάρδου

**Οι Ιστορίες του Μπιντλ του Βάρδου** (*The Tales of Beedle the Bard*) είναι ένα βιβλίο με παιδικές ιστορίες που αναφέρεται στο έβδομο βιβλίο της σειράς Χάρι Πότερ, *[[Ο Χάρι Πότερ και οι Κλήροι του Θανάτου]]*. Στα τέλη του 2007, μετά την δημοσίευση του *Ο Χάρι Πότερ και οι Κλήροι του Θανάτου*, η Τζ. Κ. Ρόουλινγκ έγραψε και δημοσίευσε το ομώνυμο βιβλίο. Εκτός από τα τυπωμένα αντίγραφα, έχουν εκδοθεί και επτά αντίγραφα γραμμένα και εικονογραφημένα από την Ρόουλινγκ. Ένα από αυτά, σε δημοπρασία που έγινε το Δεκέμβριο του 2007, αγοράστηκε από τον διαδικτυακό τόπο *Amazon.com* για το ποσό των £1,95 εκατομμυρίων στερλινών.

Τα άλλα ιδιόχειρα αντίγραφα του βιβλίου έχουν προσφερθεί ως δώρα.

## Οι ιστορίες
Το βιβλίο αποτελείται από πέντε ιστορίες που είναι:
* Ο Μάγος και η Πηδηχτή Χύτρα
* Η Κρήνη της Καλοτυχίας
* Η Τριχωτή Καρδιά του Μάγου
* Η Μπάμπιτι Ράμπιτι και ο Κομμένος Κορμός Δέντρου
* Η Ιστορία των Τριών Αδελφών

## Παραπομπές


## Πηγές
* Βιβλίο... 7 αντιτύπων,  Σκάι.gr, 01/11/07 *(ανακτήθηκε 30/11/07)*
* Χειρόγραφο φινάλε για λίγους και εκλεκτούς,Ελεύθερος Τύπος, 02/11/07 *(ανακτήθηκε 30/11/07)*

Κατηγορία:Φανταστικά βιβλία
Κατηγορία:Παιδικά βιβλία
Κατηγορία:Βιβλία Wizarding World
Νέος Νότος

Ο **Νέος Νότος** ή το **Δόγμα του Νέου Νότου** είναι μια φράση που έχει χρησιμοποιηθεί περιοδικά από την εποχή του Αμερικανικού Εμφυλίου Πολέμου για να περιγράψει τον Αμερικανικό Νότο, σε σύνολο ή μέρος του. Ο όρος "Νέος Νότος" χρησιμοποιείται σε σύγκριση με τον Παλαιό Νότο του συστήματος των φυτειών της προπολεμικής περιόδου.

## Προέλευση
Ο όρος έχει χρησιμοποιηθεί με διαφορετικές σημασίες κατά νου. Η αυθεντική χρήση του όρου "Νέος Νότος" ήταν μια προσπάθεια να περιγραφεί η άνοδος ενός Νότου μετά τον Εμφύλιο Πόλεμο που δεν θα ήταν πια εξαρτημένος από την -παράνομη μετά τον Εμφύλιο- εργασία δούλων ή από τις καλλιέργειες, κυρίως του βαμβακιού, αλλά μάλλον ένας Νότος που ήταν επίσης εκβιομηχανισμένος και μέρος μιας σύγχρονης εθνικής οικονομίας.

Κατηγορία:Ιστορία των Ηνωμένων Πολιτειών
Ευρυφάεσσα

Στην ελληνική μυθολογία η **Ευρυφάεσσα** (όνομα που σημαίνει «πλατύφωτη») ήταν η μητέρα του ίδιου του θεού Ήλιου και μία από τις Τιτανίδες.

Σύμφωνα με τον «Ομηρικό Ύμνο» 31 (εδάφιο 2), η Ευρυφάεσσα ήταν σύζυγος του Τιτάνα Υπερίωνα, με τον οποίο και απέκτησε τον Ήλιο, καθώς και τις Σελήνη και Ηώ (Αυγή). Σε άλλες όμως πηγές, η σύζυγος του Υπερίωνα και μητέρα του Ηλίου ονομάζεται **Θεία** ή **Ευρυφάτεια**. Ουσιαστικά, πρόκειται για συνώνυμες αποδόσεις του ίδιου προσώπου. Ο Πίνδαρος υμνεί τη Θεία ως εξής στην 5η Ισθμία ωδή του:

: «Μάνα του Ήλιου, Θεία των πολλών ονομάτων, για χάρη σου οι άνθρωποι τιμούν το χρυσάφι σαν το δυνατότερο απ' όλα τα αγαθά.»

## Δείτε επίσης

* Η Ευρυφάεσσα έδωσε το όνομά της σε ένα είδος εντόμου, το *Dayus euryphaessa*. 
* Επίσης, ο αστεροειδής 405 Θεία (405 Thia), που ανακαλύφθηκε το 1895, πήρε το όνομά του από το έτερο όνομα της Ευρυφάεσσας. 
* Το ίδιο όνομα (Θεία) δίνεται και σε έναν υποθετικό πλανήτη, σύμφωνα με μια υπόθεση (γνωστή ως Υπόθεση της γιγαντιαίας σύγκρουσης) για τη δημιουργία της Σελήνης. Ο πλανήτης αυτός, κατ'αυτήν, κάποια στιγμή στο παρελθόν συγκρούστηκε με τη Γη και από τη σύγκρουση αυτή δημιουργήθηκε η Σελήνη.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Τιτάνες
Σεμέν Ορντού

Το **Σεμέν** είναι ορεινό χωριό της περιοχής Ορντού (Ordu, Κοτυώρων για τους Έλληνες) του Πόντου, 6 χλμ νοτιοανατολικά του Τσάμπασι, διάσημου τόπου παραθερισμού των Κοτυωριτών. Τον Σεπτέμβριο του 1917 εξαναγκάστηκε βίαια σε εγκατάλειψη απο τους Ρωμιούς κατοίκους του. Σήμερα είναι ένας μικρός κτηνοτροφικός οικισμός που κατοικείται μόνο κατά τους θερινούς μήνες. Η πλειονότητα των απογόνων των κατοίκων, που έφτασαν στην Ελλάδα, ζουν σήμερα στην Κατερίνη και τον Αρωνά Πιερίας καθώς και στα Πλατανάκια Σερρών και τον Ακροπόταμο Θεσσαλονίκης. Ιδρύθηκε γύρω στα 1740-50 από κατοίκους του χωριού Δέσμαινα της περιοχής Κιουρτούν της Χαλδίας. Μια ομάδα 17 οικογενειών, (μεταξύ αυτών και η οικογένεια Καπαλίδη -[υπάρχει ακόμα βρύση που έχει επάνω της σκαλισμένες τις λέξεις "Οικισμός Καπαλάντων"]) αγόρασε την περιοχή του χωριού από τον Κούρδο τσιφλικά ιδιοκτήτη της μετά από έρευνα και επιλογή της τοποθεσίας. Ακολούθησε η μετεγκατάσταση και άλλων οικογενειών για να εξελιχθεί σε κεφαλοχώρι μιας ομάδας 9 χωριών που αποτέλεσαν την τοποθεσία γνωστή ως *Γιαιλά γιουζή*, που σημαίνει "τόπος παραθερισμού".

Το μέρος έγινε από τις μεγαλύτερες πηγές εμπορίας ξηρών καρπών και συγκεκριμένα φουντουκιών, κάνοντας εξαγωγές μέχρι και στην Αμερική.

Γύρω στα 1850 άρχισε να κτίζεται ο, φημισμένος στην περιοχή, ναός του Αγίου Ιωάννη του Προδρόμου, από ντόπια πέτρα, ο οποίος αποπερατώθηκε στα 1864. Τα απομεινάρια του ναού στεγάζουν σήμερα έναν χώρο προσευχής για τις θρησκευτικές ανάγκες των μουσουλμάνων κατοίκων του χωριού. Από το 1870 λειτουργούσε ελληνικό επτατάξιο σχολείο και στην ακμή του είχε γύρω στους 850 κατοίκους. Γύρω στα 1875 δημιουργήθηκε Ευαγγελική (Προτεσταντική) κοινότητα, τα μέλη της οποίας έφτασαν γύρω στα 150 ενώ διατηρούσε και δικό της ναό καθώς και σχολείο. Οι κάτοικοι του Σεμέν κατά τα τελευταία χρόνια του 19ου αιώνα και εξής μετέβαιναν για μόνιμη εγκατάσταση στις παραλιακές πόλεις της Ορντού, Φάτσας, Οινόης και αλλού, συγκροτώντας αντίστοιχους συνοικισμούς. Όσοι από αυτούς επιβίωσαν από τις τραγικές περιπέτειες των ετών 1917-1922 πέρασαν στην Ελλάδα είτε ως ανταλλάξιμοι Ορθόδοξοι είτε ως μη ανταλλάξιμοι Ευαγγελικοί.

## Βιβλιογραφία - πηγές
* *Εγκυκλοπαίδεια του Ποντιακού Ελληνισμου* 2007 Μαλλιάρης - Παιδεία, *Χρονικά Κοτυώρων* Ιωακείμ Σαλτσή - Θεσσαλονίκη 1955.
* *Ελληνικαί Ευαγγελικαί Κοινότητες του Πόντου* Ιωάννη Αγαπίδη - Θεσσαλονίκη 1948.

Κατηγορία:Πόντος
Κατηγορία:Χωριά της Τουρκίας
Αεροδρόμιο Παρισιού-Σαρλ-ντε-Γκωλ

Το **Αεροδρόμιο Παρισιού Σαρλ ντε Γκωλ** (γαλλικά: Aéroport Paris-Charles de Gaulle) (IATA: **CDG**, ICAO: **LFPG**) , επίσης γνωστό ως **Roissy Airport**, είναι ένας από τους μεγαλύτερους αεροπορικούς κόμβους στον κόσμο, και επίσης το μεγαλύτερο αεροδρόμιο της Γαλλίας. Πήρε το όνομα του προς τιμή του 18ου Προέδρου της Γαλλίας Σαρλ ντε Γκωλ.

Από το αεροδρόμιο διακινήθηκαν 60,8 εκατομμύρια επιβάτες το 2008 και αποτελεί το 5ο μεγαλύτερο αεροδρόμιο στον κόσμο σε κίνηση επιβατών, το 8ο παγκοσμίως σε κίνηση αεροσκαφών (και 1ο σε όλη την Ευρώπη) και το 7ο παγκοσμίως σε κίνηση εμπορευμάτων. Το αεροδρόμιο είναι έδρα και κόμβος της Air France.

Εγκαινιάστηκε το 1974 και αντικατέστησε το Αεροδρόμιο Ορλύ ως το μεγαλύτερο αεροδρόμιο της χώρας.

## Στατιστικά

## Βιβλιογραφία
* Julien Scavini, *Aéroport Roissy Charles De Gaulle*, Eds Techniques Pour L'automobile Et L'industrie, 2018, 224 pages. 
* Guy Ibergay et Dominique Renaux, *Histoire de Roissy-en-France*, Agence régionale d'édition pour les municipalités (ouvrage publié par la municipalité), 1979, 239 pages. 
* Abderrezak Besseghir, *Bagagiste à Roissy : Présumé terroriste*, Éd. Michel Lafon, 2003, 235 p. 
* Henri Houmaire et A.R.S.H.R.F., Association de recherche et de sauvegarde de l'histoire de Roissy-en-France. *Roissy-en-France 1900 2000 Mémoire d'un siècle*. 318 p. (Ouvrage édité par la Municipalité)
* Jean-Claude Corvisier, *Roissy. : 2, Aéroport Charles de Gaulle*, Éd. Alan Sutton, 2005. 
* Philippe de Villiers, *Les mosquées de Roissy*, Éd. Albin Michel, 2006, 232 p. 
* Anne de Loisy, *Bienvenue en France ! : Six mois d'enquête clandestine dans la [[Zone d'attente pour personnes en instance|zone d'attente]] de Roissy*, Éd. Le Cherche midi, 2005, 238 p. 
* Collectif, *Roissy-en-France, vivre alentours*, Éd. Magellan et Cie, parution en novembre 2007. 
* ''Aménagement des infrastructures aéronautiques de l’aéroport de Paris-Charles de Gaulle'', Avis  du CGEDD sur le bilan LOTI ( ), juillet 2012.

## Ντοκιμαντέρ
* Cyrille Massey, *Roissy Charles de Gaulle, embarquement immédiat*, France 3, 2013, 100 minutes.

## Εξωτερικοί σύνδεσμοι

*  Paris Aéroport
* (Ελληνικά) Διεθνές Αεροδρόμιο Παρισιού 'Σαρλ ντε Γκωλ'

Κατηγορία:Αεροδρόμια στη Γαλλία
Κατηγορία:Διεθνή αεροδρόμια
Κατηγορία:Μεταφορές στο Παρίσι
Κατηγορία:Σαρλ ντε Γκωλ
Καλλίαρος

Με το όνομα **Καλλίαρος** είναι γνωστή μία αρχαία πόλη της Λοκρίδας, μία από τις οκτώ που αναφέρονται στην *[[Ιλιάδα]]*, καθώς απέστειλαν στρατό στον Τρωικό Πόλεμο («Νεών κατάλογος»: ραψωδία Β, στίχος 531), συνολικά 40 πλοία υπό τον Αίαντα. Ο Στράβων αναφέρει (9, 4, 5) ότι κατά την εποχή του (έζησε μεταξύ του 62 π.Χ. - 23 μ.Χ.) η Καλλίαρος ήταν κατεστραμμένη και ακατοίκητη πλέον.

Η θέση της Καλλίαρου ήταν στην ευρύτερη περιοχή της Λοκρίδας, της περιοχής απέναντι από την Εύβοια, στα νότια του σημερινού νομού Φθιώτιδας.

## Μυθολογία
**Καλλίαρος** ονομαζόταν επίσης ο γιος του Κύνου και εγγονός του Οπούντος από το γένος του Δευκαλίωνα, ο οποίος ήταν αδελφός του Οδοίδοκου και της Λάρυμνας.

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 443

Καλλιαρος
Σκεπαστό Αχαΐας

Το **Σκεπαστό** είναι μία από τις μεγαλύτερες σε πληθυσμό Τοπικές Κοινότητες του Δήμου Καλαβρύτων, μερικά χιλιόμετρα από τα Καλάβρυτα, απέναντι από την Ιστορική Μονή της Αγίας Λαύρας, σε υψόμετρο 819 μέτρων. Στην απογραφή του 2011 βρέθηκε να έχει πληθυσμό 514 κατοίκους.

## Ιστορία

Είναι ένα από τα παλαιότερα χωριά της περιοχής. Η ιστορία του ανάγεται στον 15° αιώνα. Συμμετείχε ενεργά στους αγώνες του έθνους, ιδιαίτερα κατά την Επανάσταση του 1821. Προπολεμικά παρουσίαζε μεγάλη οικονομική ανάπτυξη. Το χωριό βομβαρδίστηκε στις 29 Νοεμβρίου του 1943, γιατί υπήρξε το κέντρο αντιστασιακών οργανώσεων. 13 κάτοικοι σκοτώθηκαν και αρκετοί τραυματίστηκαν. Στο Σκεπαστό γεννήθηκε ο ιερομόναχος Τιμόθεος Βερύνης, ηγούμενος της μονής Αγίας Λαύρας κατά τον 18ο αιώνα.

## Λοιπά στοιχεία

Το Σκεπαστό συγκρατεί σημαντικό δυναμικό νέων ανθρώπων που παρέμειναν στον τόπο τους με κυριότερη ασχολία την αγροτοκτηνοτροφία. Τα τελευταία χρόνια οι ασχολίες των κατοίκων διευρύνθηκαν με νέες δραστηριότητες γύρω από την επεκτεινόμενη τουριστική ανάπτυξη της ευρύτερης περιοχής. Στο χωριό δραστηριοποιούνται ο «Πολιτιστικός Σύλλογος Νέων Σκεπαστού», ο οποίος πραγματοποιεί δραστηριότητες μορφωτικού - εκπολιτιστικού και κοινωνικού χαρακτήρα και ο «Αθλητικός Όμιλος Σκεπαστού».

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Πολιτισμός της Ισλανδίας

[thumb|right|Εικονογράφηση για τη [Ισλανδική Σάγκα|σάγκα του Χάραλντ Χάρφαγκρες, ξυλογραφία του 1899.]]
Ο **πολιτισμός της [[Ισλανδία|Ισλανδίας]]** είναι πλούσιος και πολυποίκιλος καθώς και γνωστός για την λογοτεχνική του κληρονομιά που αποτελείται από εργασίες συγγραφέων του 12ου έως 14ου αιώνα.

Οι Ισλανδικές παραδοσιακές τέχνες περιλαμβάνουν την υφαντουργία, την αργυροχοΐα, και την ξυλογλυπτική. Η περιοχή του Ρέικιαβικ έχει πολλά επαγγελματικά θέατρα, συμφωνική ορχήστρα, όπερα, και ένα μεγάλο αριθμό από πινακοθήκες, βιβλιοπωλεία, κινηματογράφους, και μουσεία. Ο δείκτης αλφαβητισμού είναι ανάμεσα στους υψηλότερους του κόσμου, και η λογοτεχνία, η τέχνη, το σκάκι, και άλλες διανοητικές ασχολίες είναι ευρέως δημοφιλείς ανάμεσα στους Ισλανδούς.

## Συμπεριφορά και έθιμα
Οι Ισλανδοί γενικά έχουν μια παραδοσιακή φιλελεύθερη Βόρεια αντίληψη, παρόμοια με άλλων Βόρειων χωρών όπως η Νορβηγία και η Σουηδία. Ακόμη, ένα σημαντικό κλειδί για να καταλάβεις τους Ισλανδούς και τον πολιτισμό τους (και ο οποίος τους διαφοροποιεί από την πλειονότητα των σύγχρονων Βόρειων ανθρώπων) είναι η μεγάλη σημασία που δίνουν στα γνωρίσματα της ανεξαρτησίας και της αυτάρκειας.

Στο ανάλυση της κοινής γνώμης του Ευρωβαρόμετρου της Ευρωπαϊκής Επιτροπής του Ιουνίου 2005, πάνω από το 85% των Ισλανδών βρήκαν την ανεξαρτησία να είναι "πολύ σημαντική" σε σύγκριση με τον μέσο όρο της Ευρωπαίκής Ένωσης των 25 του 53%, και 47% για τους Νορβηγούς, και 49% για τους Δανούς.

Οι Ισλανδοί είναι περήφανοι για την κληρονομιά τους των Βίκινγκ και την Ισλανδική γλώσσα και προσέχουν πολύ να διατηρούν τις παραδόσεις τους και τη γλώσσα. 

## Παραπομπές
Βιγιαρρεάλ

Η **Βιγιαρρεάλ** (μοναδική επίσημη μορφή στα βαλενθιανικά: Vila-real) είναι πόλη της Ισπανίας, στη Βαλενθιανική Κοινότητα με πληθυσμό 50.334 κατοίκων (2017). Αποτελεί την 14η μεγαλύτερη πόλη της περιφέρειας και τη 2η μεγαλύτερη της επαρχίας της Καστελιό μετά την πρωτεύουσα. Κύρια βιομηχανία της περιοχής της είναι τα κεραμικά καθώς οι μεγαλύτερες εταιρείες του τομέα στην Ισπανία (π.χ. PAMESA, Porcelanosa) είτε ιδρύθηκαν είτε έχουν την έδρα τους εκεί. Επίσης είναι γνωστή για την ομώνυμη ποδοσφαιρική ομάδα.

Ιδρύθηκε το 1274 από τον βασιλιά Ιάκωβο Α΄ της Αραγωνίας, εξ ου και το όνομά της, το οποίο σημαίνει «βασιλική πόλη» (*villa*=πόλη, *real*=βασιλικός).

## Παραπομπές


## Εξωτερικοί σύνδεσμοι
* Vilapedia, Vila-real wiki, tourist info

Κατηγορία:Πόλεις της Ισπανίας
Έλληνες Οικολόγοι

Οι **Έλληνες Οικολόγοι** ήταν προσωποπαγές οικολογικό κόμμα, που ιδρύθηκε το 1986 από τον Δημοσθένη Βεργή.

Το πλέον αναγνωρίσιμο στοιχείο του κόμματος του υπήρξαν οι συχνά προκλητικές πολιτικές του αφίσες, οι οποίες κατά καιρούς απεικόνιζαν τον ίδιο γυμνό ή με ασυνήθιστες ενδυμασίες. Υποστήριζε τη νομιμοποίηση της χρήσης κάνναβης και του απεριόριστου γυμνισμού. Η πλειοψηφία των ψηφοφόρων του θεωρείται πως προερχόταν από ανθρώπους που εκτιμούν το χιούμορ.

Στις βουλευτικές εκλογές του 2012 συνεργάστηκε με το κόμμα που είχε ιδρύσει το μοντέλο και πορνοστάρ Τζούλια Αλεξανδράτου, χωρίς να καταφέρουν να εκλεγούν.

Στις βουλευτικές εκλογές του 2023 δεν πήρε καμία ψήφο. Το κόμμα δεν τύπωσε ψηφοδέλτια σε ένδειξη διαμαρτυρίας, ενώ ο ίδιος ο Βεργής παραδέχθηκε πως ψήφισε Νέα Δημοκρατία, όπως και το 2019. Επίσης, δήλωσε ότι ήταν η τελευταία φορά που κατεβαίνει σε εκλογές.

## Εκλογικά αποτελέσματα

## Παραπομπές


Κατηγορία:Πρώην πολιτικά κόμματα στην Ελλάδα
Κατηγορία:Οικολογικά κόμματα
Κατηγορία:Πράσινη πολιτική
Νεκρολογία

thumb|Νεκρολογία για στρατιώτη του 1ου Παγκοσμίου Πολέμου 
**Νεκρολογία** είναι η γραπτή ή η προφορική εξιστόρηση της ζωής και των επιτευγμάτων ανθρώπου που έχει πεθάνει.

Στη γραπτή της μορφή, η νεκρολογία σήμερα μπορεί να αποτελεί άρθρο εφημερίδας ή περιοδικού (είτε ως κανονικό περιέχομενο των συντακτών της είτε ως πληρωμένη καταχώρηση), ενώ στην προφορική της μορφή, έναν επικήδειο λόγο.

Μια νεκρολογία περιέχει βιογραφικά στοιχεία και πληροφορίες για τη ζωή του προσώπου καθώς επίσης και για την προσφορά του στην κοινωνία. Δεδομένου ότι για μια καλογραμμένη νεκρολογία χρειάζεται προσεκτική έρευνα, οι εφημερίδες σε αρκετές περιπτώσεις έχουν προετοιμάσει νεκρολογίες για γνωστούς πολιτικούς, καλλιτέχνες μεγάλης ηλικίας, όσο αυτοί είναι εν ζωή, έτσι ώστε όταν πεθάνουν να μπορούν να δημοσιεύσουν τη νεκρολογία σε πολύ σύντομο χρόνο.

Συνηθισμένο περιεχόμενο είναι:
*Πλήρες όνομα (επίσημο, ψευδώνυμα, χαϊδευτικά)
*Ημερομηνίες και τόπος γέννησης, θανάτου
*Αιτία θανάτου
*Οικογενειακή κατάσταση
*Σύντομη περιγραφή της καριέρας του
*Για ποιον λόγο ο άνθρωπος αυτός ήταν γνωστός

Στον Ελληνικό τύπο, γράφονται νεκρολογίες για ορισμένα σημαντικά πρόσωπα σε μη τακτική βάση, ενώ σε ορισμένες περιπτώσεις στον ξένο τύπο, ιδιαίτερα τον αγγλόφωνο, η νεκρολογία είναι τακτικό άρθρο κάθε ημέρας (σε εφημερίδες) ή κάθε εβδομάδας (σε εβδομαδιαία περιοδικά).

Λόγω του ανταγωνισμού των εντύπων, για να παρουσιάσουν τα θέματά τους το συντομότερο δυνατό, σε κάποιες περιπτώσεις έχουν δημοσιευθεί νεκρολογίες ενώ ακόμη ο άνθρωπος ήταν ζωντανός.

## Εξωτερικοί σύνδεσμοι
Νεκρολογία

Κατηγορία:Ταφικά έθιμα
Νύχτα (δορυφόρος)

**Νύχτα** () ονομάζεται ένας από τους φυσικούς δορυφόρους του πλανήτη νάνου Πλούτωνα. Πήρε το όνομά του από τη Νύχτα, θεά του σκότους και της νύχτας κατά την Ελληνική μυθολογία και του δόθηκε στις 21 Ιουνίου του 2006. Η άλλη του σημερινή ονομασία είναι **Πλούτωνας II** (Pluto II), δηλαδή ο δεύτερος από τους δορυφόρους του Πλούτωνα που έχει ονομαστεί. Στα αγγλικά γράφεται με i και όχι με y για να αποφεύγεται σύγχυση με τον αστεροειδή 3908 Νυξ.

## Ανακάλυψη
μικρογραφία|Ο Πλούτωνας και οι δορυφόροι του, Χάροντας, Ύδρα και Νύχτα. Φωτογραφία από το Διαστημικό τηλεσκόπιο Χαμπλ, 2005.
Η Νύχτα ανακαλύφθηκε από το διαστημικό τηλεσκόπιο Χαμπλ και την Pluto Companion Search Team, που αποτελείται από τους Χαλ Α. Γουίβερ, Άλαν Στερν, Μαξ Τζ. Μάτσλερ, Άντριου Τζ. Στεφλ, Μαρκ Ου. Μπούι, Ουίλιαμ Τζ. Μέρλιν, Τζων Ρ. Σπένσερ, Έλιοτ Φ. Γιανγκ και Λέσλι Α. Γιανγκ. Οι εικόνες ανακάλυψης ελήφθησαν στις 15 Μαΐου του 2005 και στις 18 Μαΐου του 2005. Η ανακάλυψη ανακοινώθηκε στις 31 Οκτωβρίου 2005, αφού επιβεβαιώθηκε σε εικόνες από το 2002 και του δόθηκε η αρχική προσωρινή ονομασία **S/2005 P 2**.

## Εικόνες


Αρχείο:Nix released 11-09-2015.png|Φωτογραφία της Νύχτας από το Νέοι Ορίζοντες στις 14 Ιουλίου 2015.
Αρχείο:Nix in Color Released September 11 2015.png
Έγχρωμη φωτογραφία της Νύχτας από το Νέοι Ορίζοντες στις 14 Ιουλίου 2015
Αρχείο:Nix viewed from New Horizons 2015-07-14.jpg|Φωτογραφία της Νύχτας από το Νέοι Ορίζοντες στις 14 Ιουλίου 2015. Τα χρώματα έχουν βελτιωθεί.
Αρχείο:Pluto's Moon Nix, Half Illuminated.jpg
Αρχείο:Pluto system 2005 discovery images.jpg|Η φωτογραφία ανακάλυψης της Νύχτας.
Αρχείο:Nix by New Horizons on 13 July 2015.jpg|Φωτογραφία της Νύχτας από το Νέοι Ορίζοντες στις 13 Ιουλίου 2015. Άποψη του ενός πόλου.


## Παραπομπές


## Εξωτερικοί σύνδεσμοι
* Νύχτα από την Εξερεύνηση του Ηλιακού Συστήματος της NASA 
* Οι δορυφόροι του Πλούτωνα από τον Σκοτ Σέπαρντ 

Κατηγορία:Φυσικοί δορυφόροι Πλούτωνα
Κατηγορία:Δορυφόροι μεταποσειδώνιων αντικειμένων
Θύμιος Καραδήμος

Ο **Θύμιος Καραδήμος** (Ευθύμιος Καραδήμος) ήταν Έλληνας καλαθοσφαιριστής και αθλητικός παράγοντας.

Ήταν από τους πρώτους καλαθοσφαιριστές του Παναθηναϊκού, όταν επανιδρύθηκε το τμήμα το 1937. Αγωνίστηκε με την ομάδα του Παναθηναϊκού μέχρι και την έναρξη του ελληνοϊταλικού πολέμου. Επέστρεψε στους «πράσινους» μετά την Κατοχή. Την σεζόν 1945-46, αγωνιζόμενος στον Παναθηναϊκό ο Θύμιος Καραδήμος κατέκτησε το πρώτο μεταπολεμικό πρωτάθλημα του συλλόγου στην καλαθοσφαίριση το 1946. 

## 1941-1944

Κατά την εισβολή των Γερμανών στην Ελλάδα, ο Καραδήμος έλαβε μέρος στη Μάχη της Κρήτης ως μαθητής της Σχολής Ευελπίδων. Από την Κρήτη διέφυγε στη Μέση Ανατολή και εντάχθηκε στην μονάδα καταδρομών «Ιερός Λόχος». Στην Αίγυπτο προήχθη σε ανθυπολοχαγό τον Σεπτέμβριο του 1943. Το 1944 ηγήθηκε καταδρομικών επιχειρήσεων σε νησιά του Αιγαίου (στη Σάμο και στα Ψαρά) με στόχο την απελευθέρωσή τους. Στις 21 Ιουνίου 1944 του απονεμήθηκε ο Πολεμικός Σταυρός Γ' Τάξεως και στις 12 Οκτωβρίου 1944 (την ημέρα της απελευθέρωσης της Αθήνας) το Μετάλλιο Εξαιρέτων Πράξεων.

## Διοικητική δράση

Επίσης υπήρξε μέλος του διοικητικού συμβουλίου της Ελληνικής Ομοσπονδίας Καλαθοσφαίρισης αλλά και μέλος του διοικητικού συμβουλίου του Παναθηναϊκού. Έφυγε από τη ζωή στις 8 Μαΐου 2009.

## Παραπομπές


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Παναθηναϊκού
Ρίτσμοντ

Το **Ρίτσμοντ** αναφέρεται τις περισσότερες φορές σε:

*Ρίτσμοντ (Νορθ Γιόρκσαϊρ), το αρχικό Ρίτσμοντ στο Γιόρκσαϊρ
*Ρίτσμοντ (Λονδίνο), παλαιότερα *Ρίτσμοντ (Σάρεϊ)*
*Ρίτσμοντ (Βιρτζίνια), πρωτεύουσα της αμερικανικής πολιτείας της Βιρτζίνια - η μεγαλύτερη σε πληθυσμό πόλη με την ονομασία Ρίτσμοντ
*Ρίτσμοντ (Καλιφόρνια), πόλη στον κόλπο του Σαν Φρανσίσκο
*Ρίτσμοντ (Βρετανική Κολομβία), πόλη εντός του Μείζονος Βανκούβερ στην Βρετανική Κολομβία του Καναδά

μπορεί να αναφέρεται επίσης σε:
## Άνθρωποι

*Κόμης του Ρίτσμοντ
*Δούκας του Ρίτσμοντ
Μαρίνιο Πέρες

Ο **Μαρίνιο Πέρες Ουλιμπάρι** (πορτ:*Mário Peres Ulibarri*, 19 Μαρτίου 1947 -18 Σεπτεμβρίου 2023) ήταν παλαίμαχος διεθνής Βραζιλιάνος ποδοσφαιριστής και νυν προπονητής.

## Βιογραφικό
Ο **Μαρίνιο Πέρες** γεννήθηκε στις 19 Μαρτίου του 1947 στη Σοροκάμπα και ξεκίνησε την καριέρα του το 1965 από τη Σάο Μπέντο.Αγωνιζόταν ως κεντρικός αμυντικός.Γρήγορα ξεχώρισε για τις ικανότητές του και το 1967 μεταπήδησε στην Πορτουγκέζα ενώ ακολούθησε και μεταγραφή το 1972 στην περίφημη Σάντος.Τη σεζόν 1974/75 θα αγωνιστεί στην Ευρώπη και συγκεκριμένα στο ισπανικό πρωτάθλημα με τη φανέλα της Μπαρτσελόνα.Έπειτα επέστρεψε στη Βραζιλία και αγωνίστηκε στις Ιντερνασιονάλ, Galícia και Αμέρικα όπου και κρέμασε τα παπούτσια του το 1981.

Ο **Μαρίνιο Πέρες** διετέλεσε 15 φορές διεθνής με την Εθνική Βραζιλίας πετυχαίνοντας 1 τέρμα.Ήταν μάλιστα αρχηγός της ομάδας που συμμετείχε στο Μουντιάλ του 1974.

Μετά την αποχώρησή του από την ενεργό δράση ασχολήθηκε με την προπονητική.Έζει εργαστεί μεταξύ άλλων στην Μπελενένσες (3 θητίες,πανηγύρισε μαζί της το Κύπελλο Πορτογαλίας του 1989),Γκιμαράες,Σπόρτινγκ Λισαβόνας,Σάντος,Μποταφόγκο κλπ.

Απεβίωσε στις 18 Σεπτεμβρίου 2023 σε ηλικία 76 ετών.

## Παραπομπές


## Εξωτερικοί σύνδεσμοι
* 

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Πριμέρα Ντιβιζιόν
Κατηγορία:Προπονητές ποδοσφαίρου Σπόρτινγκ Λισαβόνας
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Ασοσιασάο Πορτουγκέσα ντε Ντεσπόρτος
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Αμέρικα Ρίο ντε Τζανέιρο
Κατηγορία:Προπονητές ποδοσφαίρου Αμέρικα Ρίο ντε Τζανέιρο
Κατηγορία:Προπονητές ποδοσφαίρου Βιτόρια Γκιμαράες
Κατηγορία:Προπονητές ποδοσφαίρου ΚΦ Ος Μπελενένσες
Κατηγορία:Προπονητές ποδοσφαίρου ΚΣ Μαρίτιμο
Κατηγορία:Προπονητές ποδοσφαίρου Εσπόρτε Κλούμπε Ζουβεντούδε
Κατηγορία:Προπονητές ποδοσφαίρου Σάντος Φουτεμπόλ Κλούμπε
Κατηγορία:Προπονητές ποδοσφαίρου Ουνιάο Σάο Ζοάο Εσπόρτε Κλούμπε
Κατηγορία:Προπονητές ποδοσφαίρου Μποταφόγκο ντε Φουτεμπόλ ε Ρεγκάτας
Κατηγορία:Προπονητές ποδοσφαίρου Παϊσαντού Σπορτ Κλαμπ
Κατηγορία:Προπονητές ποδοσφαίρου Ατλέτικο Σπορτ Αβιασάο
Κατηγορία:Προπονητές ποδοσφαίρου Εθνικής Ελ Σαλβαδόρ
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Μισισιπής (αποσαφήνιση)

Ο **Μισισιπής** μπορεί να αναφέρεται σε:

## Μέρη και γεωγραφικές περιοχές
* Μισισίπι είναι μια από τις πολιτείες των Ηνωμένων Πολιτειών Αμερικής.
* Έδαφος του Μισισιπή, ιστορική ονομασία μιας περιοχής που περιελάμβανε τις πολιτείες Μισισιπής και Αλαμπάμα των ΗΠΑ
* Κομητεία Μισισιπή, Αρκάνσας
* Κομητεία Μισισιπή, Μιζούρι
* Λίμνη Μισισιπή στο Οντάριο, στον Καναδά
* Ποτάμιο Σύστημα Μισισιπή στη Βόρεια Αμερική στο οποίο περιλαμβάνεται ο 
** Ποταμός Μισισιπής
** Ορεινός Ποταμός Μισισιπή
** Πεδινός Ποταμός Μισισιπής 
** Δέλτα του Ποταμού Μισισιπή
Κομητείες του Ντέλαγουερ

thumb|145px|Οι κομητείες του Ντέλαγουερ
Η πολιτεία **Ντέλαγουερ** των ΗΠΑ έχει τρεις **[[Κομητεία (ΗΠΑ)|κομητείες]]**:  το Νιου Καστλ, το Κεντ και το Σάσσεξ, οι λιγότερες κομητείες από κάθε πολιτεία των ΗΠΑ. Η προέλευση των ορίων των κομητειών ανάγεται σε προηγούμενες δικαστικές περιφέρειες. Οι εξουσίες των νομοθετικών σωμάτων των κομητειών περιορίζονται σε θέματα όπως ο διαχωρισμός σε αστικές ζώνες και η ανάπτυξη.

## Πολιτική και κυβέρνηση
Κάθε κομητεία εκλέγει το δικό της νομοθετικό σώμα (γνωστό στις κομητείες  Νιου Καστλ και Σάσσεξ ως *Κομητειακό Συμβούλιο*, και στην Κομητεία Κεντ ως *Εισπρακτικό Δικαστήριο*). Οι κομητείες μπορούν να συλλέγουν φόρους και να δανείζονται χρήματα. Επίσης ελέγχουν τη συλλογή σκουπιδιών, την παροχή νερού, το αποχετευτικό δίκτυο, τον χωρισμό σε αστικές ζώνες, την ανάπτυξη, και τη δημιουργία κωδικών.

Οι περισσότερες εξουσίες που διανέμονται σε μια βάση κομητεία-ανά-κομητεία σε άλλες πολιτείες (όπως οι δίκες και η εφαρμογή των νόμων) έχουν συγκεντρωθεί στο Ντέλαγουερ, οδηγώντας σε σημαντικό συγκεντρωτισμό της εξουσίας στην πολιτειακή κυβέρνηση του Ντέλαγουερ. Οι κομητείες (μόνο στη συγκεκριμένη πολιτεία των ΗΠΑ) είναι ιστορικά διαιρεμένες σε «εκατοντάδες» (*hundreds*), οι οποίες χρησιμοποιούνταν ως εκλογικές περιφέρειες και τομείς συλλογής φόρων μέχρι τη δεκαετία του 1960. Όμως, οι εκατοντάδες τώρα δεν έχουν διοικητικό ρόλο· η μόνη τωρινή επίσημη νομική τους χρήση είναι στις περιγραφές κτηματικών τίτλων.

## Ιστορία
Ακολουθώντας την αγγλική κατάκτηση του 1664, όλη η γη στη δυτική όχθη του Ποταμού Ντέλαγουερ και του Κόλπου του Ντέλαγουερ κυβερνιόταν από την πόλη του Νιου Καστλ. Κατά την σύντομη ανακατάληψη της αποικίας από τους Ολλανδούς το 1673, επιπρόσθετες δικαστικές περιφέρειες δημιουργήθηκαν γύρω από το Άπλαντ και το Γουόουρκιλ. Το τελευταίο ήταν επίσης γνωστό ως Χούρνκιλλ, και τώρα είναι η πόλη του Λιούις.

## Παραπομπές
Λευκή ψήφος

Η **λευκή ψήφος** ή απλώς **λευκό** (γνωστή και ως *ψήφος διαμαρτυρίας*) είναι η ψήφος που συχνά εξασκείται με τη χρήση λευκού (κενού) ψηφοδελτίου (εξ ου και ο όρος *λευκό*) και αποτελεί μορφή διαμαρτυρίας κατά του πολιτικού συστήματος ή των κομμάτων που υπάρχουν, συνήθως χωρίς να θεωρείται και άκυρη ψήφος ή κίνηση αποχής από το εκλογικό δικαίωμα.

## Στο Ελληνικό Κοινοβούλιο

Στην Ελλάδα η λευκή ψήφος αποκλείστηκε από το σύστημα κοινοβουλευτικής κατανομής (δεν προσμετράται στο σύνολο και μπαίνει στην ίδια κατηγορία με την άκυρη κατά τον υπολογισμό) με τον νόμο 3434 του 2006, πιθανόν για την διευκόλυνση του σχηματισμού κυβέρνησης πλειοψηφίας. Προηγούμενα, το Ανώτατο Ειδικό Δικαστήριο είχε κρίνει αντισυνταγματική μια τέτοια κίνηση με την απόφαση 12/2005, θεωρώντας ότι η ρίψη λευκής ψήφου είναι εξάσκηση του εκλογικού δικαιώματος. Η απόφαση αυτή ήρθε πάντως σε αντίθεση με αποφάσεις του ίδιου του ΑΕΔ αλλά και του Συμβουλίου της Επικρατείας, με τις οποίες η μη προσμέτρηση των λευκών κατά την εξεύρεση του εκλογικού μέτρου είχε κριθεί συνταγματική.

Συνεπώς, προς το παρόν η λευκή ψήφος δεν προσμετράται και αντιμετωπίζεται παρόμοια με την άκυρη κατά την κατανομή κοινοβουλευτικών εδρών.

Παρόλα αυτά, στα εκλογικά κέντρα προσμετράται σαν ξεχωριστό στατιστικό στοιχείο.

## Βιβλιογραφία
*Γιώργος Χ. Σωτηρέλης, *Το δικαίωμα της λευκής ψήφου*, εκδ. Αντ. Ν. Σάκκουλας, 1988
## Παραπομπές
 

Κατηγορία:Εκλογές
Κατηγορία:Δημοκρατία
Μόρφημα

**Μορφήματα** στη γλωσσολογία ονομάζονται οι ελάχιστες μονάδες σημασίας που συναντάμε κατά τη μορφολογική ανάλυση μιας γλώσσας. Δηλαδή είναι τα στοιχεία που αν αναλυθούν σε άλλα μικρότερα, όπως οι συλλαβές και τα φωνήματα, αυτά τα μικρότερα στοιχεία δεν έχουν πλέον κάποιο νόημα. Διακρίνονται σε λεξικά (λεξιλογικά) μορφήματα και γραμματικά (λειτουργικά) μορφήματα. Από τον συνδυασμό των μορφημάτων προκύπτουν οι λέξεις. Για παράδειγμα η λέξη "σπιτάκι" αναλύεται σε δύο μορφήματα: σπιτ-, -άκι. Το μόρφημα σπιτ- είναι λεξικό και το -άκι είναι γραμματικό.

Τα γραμματικά μορφήματα είναι οι ελάχιστες διαφοροποιητικές μονάδες (χρόνου, αριθμού, γένους κλπ), οι οποίες πραγματώνονται από τις μορφές, π.χ. μόρφημα: "πληθυντικός" , μορφές: "-ες" (ημέρ-ες ), "-οι" (άνθρωπ-οι) ,"-α"
(δέντρα) κλπ.

Η μελέτη των μορφημάτων ξεκινά με συστηματικό τρόπο από τον αμερικανικό δομισμό και τον βασικό εκπρόσωπό του, τον Bloomfield (1933).Τα μορφήματα ανήκουν στην πρώτη άρθρωση της γλώσσας. 

## Πηγές
* Γ.Μπαμπινιώτη, Θεωρητική γλωσσολογία.
* Γ.Μπαμπινιώτη, Λεξικό Νέας Ελληνικής Γλώσσας.

## Εξωτερικοί σύνδεσμοι
* λεξικό γλωσσολογικών όρων Ηλεκτρονικός Κόμβος ΚΕΓ.
Βραβείο Orange

Το **Βραβείο Orange** (αγγλικά: *Orange Broadband Prize for Fiction*) αποτελεί ένα από τα σημαντικότερα λογοτεχνικά βραβεία στο Ηνωμένο Βασίλειο. Απονέμεται κάθε χρόνο σε λογοτέχνιδες οποιασδήποτε εθνικότητας, για το καλύτερο μυθιστόρημα (αρχικό και πλήρες) που είναι γραμμένο στα αγγλικά και εκδόθηκε στο Ηνωμένο Βασίλειο κατά την προηγούμενη χρονιά από την απονομή. 

Η νικήτρια του βραβείου λαμβάνει και το ποσό των 30.000 £, μαζί με ένα χάλκινο αγαλματίδιο, που ονομάζεται "*Bessie*" , που είναι δημιουργία της Γκρίζελ Νίβεν, αδερφής του ηθοποιού Ντέιβιντ Νίβεν.

Το γεγονός ότι το εν λόγω βραβείο απονέμεται αποκλειστικά σε γυναίκες, έχει προκαλέσει σχόλια. Η βραβευμένη με Βραβείο Μπούκερ, Α. Σ. Μπάιατ, το αποκάλεσε σεξιστικό βραβείο και η ίδια απαγόρευσε στους εκδότες της να έχουν τα βιβλία της υποψήφια για το Orange.

## Νικήτριες

* 1996: Έλεν Ντάνμοουρ - *A Spell of Winter*
* 1997: Αν Μάικλς - *Fugitive Pieces*
* 1998: Κάρολ Σιλντς - *Larry's Party*
* 1999: Σούζαν Μπερν - *A Crime in the Neighborhood*
* 2000: Λίντα Γκραντ - *When I Lived in Modern Times*
* 2001: Κέιτ Γκρένβιλ - *The Idea of Perfection*
* 2002: Αν Πάτσετ - *Bel Canto*
* 2003: Βάλερι Μάρτιν - *Property *
* 2004: Άντρια Λεβάι - *Small Island*
* 2005: Λάιονελ Σράιβερ - *We Need to Talk About Kevin*
* 2006: Ζέντι Σμιθ - *On Beauty*
* 2007: Τσιναμάντα Νγκόζι Αντίτσι- *Half of a Yellow Sun*
* 2008: Ρόουζ Τρέμεν - *The Road Home *
* 2009: Μέριλιν Ρόμπινσον – *Home*
* 2010:	Μπάρμπαρα Κίνγκσολβερ - *The Lacuna *
* 2011:	Τία Όμπρεχτ  - *The Tiger's Wife * (πρώτο της μυθιστόρημα-η Όμπρεχτ έγινε η νεότερη σε ηλικία συγγραφέας που κέρδισε το βραβείο)
* 2012: Μαντλίν Μίλερ - *The Song of Achilles*
* 2013: Α. Μ. Χομς - *May We Be Forgiven*

Το 2005 το "Orange των Oranges" απονεμήθηκε στην Άντρια Λεβάι για το *Μικρό Νησί*.

## Εξωτερικοί σύνδεσμοι
* Επίσημος ιστότοπος
* The most honored Orange Prize shortlist books

Κατηγορία:Βραβεία Λογοτεχνίας
Κατηγορία:Βρετανική λογοτεχνία
Κουουπίκ Κλάιστ

Ο **Κουουπίκ Κλάιστ** (Jakob Edvard Kuupik Kleist, 31 Μαρτίου 1958-) είναι σοσιαλιστής και αριστερός πολιτικός από τη Γροιλανδία. Το 2009 ανέλαβε 5ος πρωθυπουργός στο νησί και κυβέρνησε από τις 12 Ιουνίου 2009 ως τις 5 Απριλίου 2013.

## Πρώτα χρόνια, εκπαίδευση και επαγγελματική δραστηριότητα
Γεννήθηκε στο Κουλισάτ στις 31 Μαρτίου] του 1958 και ολοκλήρωσε την πρωτοβάθμια εκπαίδευση στη γενέτειρά του το 1972. Συνέχισε τις σπουδές του στο γυμνάσιο του Σισιμιούτ και μετά στο Κρατικό Σχολείο του Μπίρκερεντ (Birkerød) από το 1975 ως το 1978. Το 1983 έλαβε δίπλωμα κοινωνικής εργασίας από το πανεπιστήμιο Ρόσκιλντε.

Δίδαξε δημοσιογραφία στο Νουούκ από το 1988 ως το 1991. Έχει έναν γιο.

## Πολιτική καριέρα
To 1996 ο Κλάιστ ορίστηκε διευθυντής του Υπουργείου Εξωτερικών της Αυτόνομης Κυβέρνησης της Γροιλανδίας (Direktør for hjemmestyrets udenrigskontor) .  Ήταν μέλος του Κοινοβουλίου της Δανίας (Folketingsmedlem) για το κόμμα Κοινότητα των Ινουίτ από τις 20 Νοεμβρίου του 2001 ως τις 13 Νοεμβρίου του 2007.
 
Το κόμμα του (IA) έγινε το πρώτο κόμμα που διοικεί το ημιαυτόνομο δανικό έδαφος υπό μια συμφωνία για ενισχυμένη αυτοκυβέρνηση.

## Πρωθυπουργός
Από το 2007 είναι πρόεδρος του αριστερού πολιτικού κόμματος *Κοινότητα των Ινουίτ* (IA), το οποίο τάσσεται υπέρ της πλήρους αυτονομίας από τη Δανία.  Στις βουλευτικές εκλογές, οι οποίες διεξήχθησαν στις 2 Ιουνίου του 2009 το κόμμα του έλαβε τις περισσότερες ψήφους. Ορίστηκε ο πέμπτος πρωθυπουργός της Γροιλανδίας και στις εκλογές κέρδισε 5.461 προσωπικές ψήφους έναντι 1.413 για τον πρωθυπουργό Χανς Ενόκσεν. Ανέλαβε πρωθυπουργός της Γροιλανδίας στις 21 Ιουνίου του 2009, οπότε η χώρα απέκτησε αυτοδιάθεση.

Τον διαδέχθηκε στην πρωθυπουργία η Αλέκα Χάμοντ.

## Παραπομπές


## Εξωτερικοί σύνδεσμοι
* Βιογραφία από το Δανικό Κοινοβούλιο
* https://web.archive.org/web/20090626193622/http://www.ft.dk/default.asp?ptag=vismedlem&akro=NAKUKL

Κατηγορία:Πρωθυπουργοί της Γροιλανδίας
Μακίβα Μπους

Ο **Μακίβ Μπους** (αγγλικά: *William McKeeva Bush*) είναι πολιτικός από τα νησιά Κέιμαν. Έγινε πρωθυπουργός (αρχηγός της κυβέρνησης) το Μάιο του 2009, έπειτα από τη νίκη του κόμματός του σε εκείνες τις εκλογές. Είναι αυτοδημιούργητος επιχειρηματίας και παντρεμένος με την Κέρι, με την οποία απέκτησε 2 παιδιά. Υπηρέτησε στην πρωθυπουργία ως τις 18 Δεκεμβρίου του 2012.

## Πολιτική καριέρα
Γεννήθηκε στις 20 Ιανουαρίου του 1955 και εκλέγεται συνεχώς μέλος της Νομοθετικής Συνέλευσης από το 1984 στην εκλογική περιφέρεια West Bay . Σήμερα είναι ο μακροβιότερος βουλευτής και αναφέρεται ως ο "Πατέρας της βουλής" ( "Father of the House").

Ο Μπους υπηρέτησε σε προηγούμενα εκτελεστικά συμβούλια (από το 2003 μετονομάστηκαν σε υπουργικά συμβούλια) και ήταν υπουργός υγείας και κοινωνικών υπηρεσιών την περίοδο 1992-94, υπουργός κοινοτικής ανάπτυξης, αθλητισμού, γυναικείων υποθέσεων , νεολαίας και πολιτισμού, το 1994-97, και υπουργός τουρισμού, περιβάλλοντος και μεταφορών το 2000-2001. Το Νοέμβριο του 2001 υπήρξε ιδρυτικό μέλος του Ενωμένου Δημοκρατικού Κόμματος. Υπηρέτησε ως αρχηγός κυβέρνησης (Leader of Government Business) από το 2001 ως το Μάιο του 2005. Υπηρέτησε στο αξίωμα για επιπλέον επτά μήνες, λόγω της αναβολής των εκλογών εξαιτίας του τυφώνα Ιβάν. Στις εκλογές του 2005 το κόμμα του ηττήθηκε και έγινε αντιπολίτευση, λόγω σκανδάλων διαφθοράς αλλά και της χαλαρής αντίδρασης της πολιτείας στον τυφώνα Ιβάν. Συνδέθηκε με την επίβλεψη 3.000 πολιτών που έγιναν μέσω της κυβέρνησης πολίτες των νησιών, κάτι που προκάλεσε οργή στη μεγαλύτερη μερίδα του πληθυσμού.

## Πρωθυπουργός
Στις γενικές εκλογές, που διεξήχθησαν στις 20 Μαΐου του 2009 κέρδισε το Ενωμένο Δημοκρατικό Κόμμα της Αντιπολίτευσης, με σαρωτική νίκη (44,2% και 9 επί συνόλου 15 εδρών) έναντι του κυβερνώντος Προοδευτικού Λαϊκού Κινήματος (29,7% και 5 έδρες).Ο Μπους ορκίστηκε αρχηγός κυβερνήσεως στις 27 Μαΐου του 2009. Με το νέο Σύνταγμα να τίθεται σε ισχύ στις 6 Νοεμβρίου του 2009, ο Μπους ανέλαβε πρώτος πρωθυπουργός (Premier) στην ιστορία των νησιών.

Τον Απρίλιο του 2012 επιβεβαιώθηκε η ύπαρξη τριών διαφορετικών ερευνών για υποθέσεις διαφθοράς που σχετίζονταν με τον Μπους. Στις 11 Δεκεμβρίου του 2012 η αστυνομία της χώρας (Royal Cayman Islands Police Service - RCIPS) προχώρησε στην σύλληψη του Μπους με κατηγορίες για κατάχρηση κυβερνητικής πιστωτικής κάρτας και εισαγωγή εκρηκτικών υλών. Τον αντικατέστησε στην πρωθυπουργία η Τζουλιάνα Ο' Κόνορ-Κόνολι.

## Παραπομπές


Μπους
Φοίνικας Σύρου

Ο **Φοίνικας** είναι οικισμός στη νοτιοδυτική πλευρά της Σύρου****, ο οποίος απέχει 12 χιλιόμετρα από την πρωτεύουσα Ερμούπολη. Στην αρχαιότητα, ήταν λιμάνι των Φοινίκων, από τους οποίους πήρε και το όνομά του.

## Γενικές πληροφορίες
Σήμερα, θεωρείται αγροτικό αλλά και τουριστικό χωριό. Διαθέτει οργανωμένη παραλία, μερικές μικρές αμμουδιές, καταστήματα, ταβέρνες, καφετέριες και ξενοδοχεία.

Ο κόλπος του Φοίνικα είναι το μοναδικό φυσικό λιμάνι της Σύρου μετά από αυτό της Ερμούπολης και είναι καταφύγιο για μικρά τουριστικά και αλιευτικά σκάφη καθώς η μορφολογία του τον προστατεύει από τους δυνατούς βόρειους ανέμους. Έχει συνολικό μήκος κρηπιδωμάτων 110 μέτρα στην εσωτερική του λιμενολεκάνη και 110 μέτρα στη εξωτερική του με μέσο βάθος μόλου 4 μέτρα ενώ η χωρητικότητά του είναι μέχρι 40 σκάφη αναλόγως μεγέθους.

Στα δυτικά του χωριού υπάρχει οργανωμένη μαρίνα που εξυπηρετεί τους ιστιοπλόους καθ' όλη τη διάρκεια του χρόνου. Σε μικρή απόσταση, βρίσκονται τα Κόκκινα, μία μικρή και ήσυχη παραλία. Επίσης, το νησί Ψαχνό, στο οποίο έχουν βρεθεί ίχνη κυκλαδικού πολιτισμού.

Στον Φοίνικα έχει χτιστεί ο ναός του Αγίου Παντελεήμονα, όπου διεξάγεται μεγάλο πανηγύρι από τους ντόπιους την ημέρα της εορτής του (27 Ιουλίου).

## Διοίκηση και πληθυσμός
Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας. Σύμφωνα με την απογραφή του 2011, στην περιοχή ζουν σήμερα 716 κάτοικοι. Η πορεία του πληθυσμού:

## Αθλητισμός
[thumb|160px|Το έμβλημα του [Α.Ο. Φοίνικας Σύρου|Α.Ο. Φοίνικα]]
Στο χωριό εδρεύει ο αθλητικός σύλλογος του Α.Ο. Φοίνικα, ιδιαίτερα γνωστός τα τελευταία έτη για τη συμμετοχή και τις επιτυχίες του στο ελληνικό πρωτάθλημα πετοσφαίρισης ανδρών. Στον κόλπο του οικισμού πραγματοποιούνται διάφορα θαλάσσια σπορ, ενώ στο παρελθόν είχαν διεξαχθεί εκεί πανελλήνιοι αγώνες ιστιοπλοΐας. Το χωριό διαθέτει επίσης αθλητικές εγκαταστάσεις και γήπεδο μπάσκετ.

## Εξωτερικοί σύνδεσμοι
*Δήμος Σύρου - Ερμούπολης 
*Siros.gr 

## Παραπομπές



Κατηγορία:Χωριά της περιφερειακής ενότητας Σύρου
Κατηγορία:Παραλίες της Σύρου
Παγκόσμιο πρωτάθλημα Φόρμουλα 1 (1956)

Το 1956 διεξήχθη το **7ο Παγκόσμιο πρωτάθλημα της [[Φόρμουλα 1]]**. Ξεκίνησε στις 22 Ιανουαρίου από την Αργεντινή και ολοκληρώθηκε στις 2 Σεπτεμβρίου, στην Ιταλία. Νικητής, για τρίτη συνεχόμενη χρονιά, ήταν ο Χουάν Μανουέλ Φάντζιο, με Φερράρι.

## Σύνοψη
Η Λάντσια, αντιμετωπίζοντας οικονομικά προβλήματα αποφάσισε να αποχωρήσει από το πρωτάθλημα, δίνοντας το αυτοκίνητό της (Lancia D50) και τους οδηγούς της, στη Φερράρι. Ο Φάντζιο, μετά την αποχώρηση της Μερτσέντες στο τέλος της προηγούμενης χρονιάς, βρέθηκε στη θέση του Αλμπέρτο Ασκάρι, που είχε σκοτωθεί την προηγούμενη χρονιά στη Μόντσα. Ο Στέρλινγκ Μος, αντίθετα, πήγε στην ομάδα της Μαζεράτι. Οι δύο Ιταλικές ομάδες κυριάρχησαν μοιράζοντας τις νίκες. 

Στον πρώτο αγώνα ο Φάντζιο πήρε στον 29ο γύρο το αυτοκίνητο του Λουίτζι Μούσο και κατάφερε να τερματίσει στη πρώτη θέση. Μούσο και Φάντζιο μοιράστηκαν τους βαθμούς της πρώτης θέσης. Στο Μονακό νίκησε ο Μος, ενώ ο Πήτερ Κόλλινς με Φερράρι ήταν ο νικητής στο Βέλγιο και τη Γαλλία. Ο Φάντζιο κέρδισε τα δύο επόμενα Γκραν Πρι στη Βρετανία και τη Γερμανία. Ο τίτλος τελικά κρίθηκε στον αγώνα της Ιταλίας. Εκεί ο Πήτερ Κόλλινς προηγούνταν και ήταν έτοιμος να κατακτήσει το πρωτάθλημα. Ο Φάντζιο είχε ένα ατύχημα και ο Κόλλινς αναγκάστηκε να του παραχωρήσει το αυτοκίνητό του. Τον αγώνα κέρδισε ο Μος και οι Κόλλινς και Φάντζιο μοιράστηκαν τους βαθμούς της δεύτερης θέσης, κάτι που έδινε στον Φάντζιο το πρωτάθλημα, αφήνοντας δεύτερο στη τελική κατάταξη τον Μος και τρίτο τον Κόλλινς. Στο Indianapolis 500 νικητής ήταν ο Πατ Φλάχερτι.

## Αγώνες
Διεξήχθησαν 8 αγώνες. Οι νικητές σε κάθε έναν από αυτούς:

## Βαθμολογία
Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, ή όταν δύο ή περισσότεροι οδηγοί έκαναν τον ταχύτερο γύρο στον αγώνα, μοιράζονταν τους βαθμούς. Μόνο τα καλύτερα 5 αποτελέσματα μετρούσαν στη τελική βαθμολογία κάθε οδηγού. Από τους 83 οδηγούς που πήραν μέρος, οι παρακάτω 27 κατάφεραν να πάρουν βαθμούς, ενώ συνολικά 51 κατάφεραν να τερματίσουν σε κάποιον από τους αγώνες

Σημείωση: Η Φερράρι χρησιμοποιούσε το αυτοκίνητο της Λάντσια (Lancia D50).

## Παραπομπές


## Εξωτερικοί σύνδεσμοι
* 

1956
Κατηγορία:Μηχανοκίνητος αθλητισμός το 1956
Δήμος Γραβιάς

Ο **Δήμος Γραβιάς** ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δελφών. Είχε πληθυσμό 2.975 κατοίκους. Έδρα του δήμου ήταν η Γραβιά η οποία έχει πληθυσμό 897 κατοίκους κατά την απογραφή του 2001. Ο Δήμος Γραβιάς καταλάμβανε το βορειοανατολικό τμήμα του νομού Φωκίδας. Το μεγαλύτερο τμήμα του περιλάμβανε ημιορεινές περιοχές αλλά και ορεινές που ανήκουν στους ορεινούς όγκους του Παρνασσού και της Γκιώνας. Μοιραζόταν τμήμα του εύφορου λεκανοπεδίου του Κηφισσού με τους δήμους Παρνασσού και Αμφίκλειας με τους οποίους συνόρευε στα βόρεια και ανατολικά. Νότια και δυτικά συνόρευε με τους δήμους Άμφισσας και Καλλιέων.  

## Διαίρεση
Ο δήμος Γραβιάς περιλάμβανε τα παρακάτω δημοτικά διαμερίσματα:
: ** Δ.δ. Γραβιάς ** -- η Γραβιά [897]
: ** Δ.δ. Αποστολιά ** -- ο Αποστολιάς [152]
: ** Δ.δ. Βαργιάνης ** -- η Βάργιανη [83]
: ** Δ.δ. Καλοσκοπής ** -- η Καλοσκοπή [335]
: ** Δ.δ. Καστελλίων ** -- τα Καστέλλια [689]
: ** Δ.δ. Μαριολάτας ** -- η Μαριολάτα [600]
: ** Δ.δ. Οινοχωρίου ** -- το Οινοχώρι [114]
: ** Δ.δ. Σκλήθρου ** -- το Σκλήθρο [105]

### Διατελέσαντες Δήμαρχοι Γραβιάς (1999-2010)

## Φωτογραφίες της Γραβιάς

Image:Gravia church PC070246.JPG|Ναός Αγίου Αθανασίου
Image:Gavia HaniPC070250.JPG|Το Χάνι της Γραβιάς
|Το μνημείο του Οδυσσέα Ανδρούτσου


## Παραπομπές


## Εξωτερικοί σύνδεσμοι

*Επίσημη ιστοσελίδα
*Παρουσίαση στην ιστοσελίδα του Νομού Φωκίδας

Κατηγορία:Δήμοι της περιφερειακής ενότητας Φωκίδας
Σαφράνι

thumb|250px|Σαφράνι μέσα σε κουτάλι
thumb|250px|Ο κρόκος του σαφράν
Το **σαφράνι** ή **σαφράν** είναι μπαχαρικό που προέρχεται από το άνθος του *[[Crocus sativus]]*, κοινώς γνωστό ως «κρόκος σαφράν». Τα ζωηρά κατακόκκινα στίγματα και τα στυλ συλλέγονται και ξηραίνονται για χρήση κυρίως ως καρυκεύματα και χρωστικές ουσίες στα τρόφιμα. Το σαφράνι είναι από καιρό το πιο ακριβό μπαχαρικό στον κόσμο κατά βάρος. Αν και εξακολουθούν να υπάρχουν αμφιβολίες για την προέλευσή του, πιστεύεται ότι ο κρόκος προέρχεται από το Ιράν. Ωστόσο, η Ελλάδα και η Μεσοποταμία έχουν επίσης προταθεί ως πιθανή περιοχή προέλευσης αυτού του φυτού. Ο κρόκος του σαφράν διαδόθηκε αργά σε μεγάλο μέρος της Ευρασίας και αργότερα μεταφέρθηκε σε μέρη της Βόρειας Αφρικής, της Βόρειας Αμερικής και της Ωκεανίας.

Η γεύση του σαφράν και το άρωμα που μοιάζει με ιωδοφόρμιο ή σαν σανό προκύπτουν από τις φυτοχημικές ουσίες πικροκροκίνη και σαφράναλη. Περιέχει επίσης μια καροτενοειδή χρωστική ουσία, την κροκίνη, η οποία προσδίδει πλούσια χρυσοκίτρινη απόχρωση στα πιάτα και τα υφάσματα. Η καταγεγραμμένη ιστορία του μαρτυρείται σε μια ασσυριακή βοτανική πραγματεία του 7ου αιώνα π.Χ. και αντικείμενο εμπορίου για χιλιάδες χρόνια. Τον 21ο αιώνα, το Ιράν παράγει περίπου το 90% του παγκόσμιας παραγωγής σαφράν με την καλύτερη ποιότητα. Με 5.000 $ ανά κιλό ή υψηλότερο, το σαφράν είναι το πιο ακριβό μπαχαρικό στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Κρόκος
Κατηγορία:Χρωστικές ουσίες τροφίμων
Κατηγορία:Μπαχαρικά
Φιλίπ Γκομές

Ο **Φιλίπ Γκομέ** (γαλλικά: *Philippe Gomès*, 1958 - ) είναι πολιτικός από τη Νέα Καληδονία και από το 2009 έως το 2011 πρόεδρος της κυβέρνησης του υπερπόντιου αυτού εδάφους της Γαλλίας, στον Ειρηνικό Ωκεανό.

## Πολιτική καριέρα
Γεννήθηκε στο Αλγέρι της Αλγερίας, στις 27 Οκτωβρίου του 1958. Πρώην μέλος του ιστορικού κόμματος Συναγερμός- UMP (RPCR) , το οποίο τάσσεται κατά της ανεξαρτησίας. Ο Γκομέ αποχώρησε από το κόμμα το 2004 και μαζί με άλλους διαφωνούντες, όπως η Μαρί-Νοέλ Τεμερό και ο Χαρόλντ Μαρτέν ίδρυσε το κόμμα *Μαζί στο Μέλλον* (*Avenir ensemble*). Το κόμμα αυτό κατήγαγε νίκη επί του RPCR στις βουλευτικές εκλογές που διενεργήθηκαν στις 9 Μαΐου 2004. Εν συνεχεία, ο Γκομέ έγινε πρόεδρος της Νότιας Επαρχίας, μακράν του πιο αστικοποιημένου τμήματος και του πιο ανεπτυγμένου οικονομικά στη Νέα Καληδονία. Έπειτα από διαμάχη με μέλη του κόμματός του, ανάμεσα στα οποία και ο Χαρόλντ Μαρτέν, κατέπεσε σε δυσμένεια και έφυγε από το κόμμα. Ίδρυσε δικό του κίνημα, που ονομάστηκε *Καληδονία, Μαζί* (*Calédonie ensemble*). 
Υπήρξε επίσης δήμαρχος της Λα Φόα (1989-2008), αγροτικής κοινότητας στην Δυτική Ακτή του νησιού Γκραν Τερ, του σημαντικότερου του αρχιπελάγους. Στο εν λόγω χωριό ίδρυσε φεστιβάλ κινηματογράφου, το μοναδικό στην Νέα Καληδονία. Πρώτος πρόεδρος του Φεστιβάλ ήταν ο Γάλλος σκηνοθέτης Ζαν-Πιερ Ζενέ.

Στις 18 Φεβρουαρίου 2011 το κόμμα Καληδονιακή Ένωση απέσυρε την υποστήριξή του προς την κυβέρνηση του Γκομές, επειδή ο τελευταίος δεν σεβάστηκε τη συμφωνία με το κόμμα για κοινή χρήση της τρίχρωμης γαλλικής σημαίας και της σημαίας των Κανάκων.

## Πρόεδρος
Έπειτα από τη διεξαγωγή των γενικών εκλογών στις 10 Μαΐου του 2009, το Κογκρέσο τον διόρισε πρόεδρο της κυβέρνησης, στις 5 Ιουνίου του 2009. Υποστηρίχθηκε από έναν ευρύ συνασπισμό των 4 κυρίων κομμάτων που είναι κατά της ανεξαρτησίας και ελέγχουν τις 29 επί συνόλου 54 εδρών στο Κογκρέσο. Τα κόμματα αυτά είναι : Συναγερμός–UMP, Καληδονία Μαζί, Μαζί στο Μέλλον και Κίνημα για Διαφορετικότητα. Στην κυβέρνηση, 7 από τα 11 μέλη της προέρχονται από αυτά τα γαλλόφιλα κόμματα..

## Παραπομπές


Κατηγορία:Νεοκαληδόνιοι πολιτικοί
Κατηγορία:Πρόεδροι της Κυβέρνησης της Νέας Καληδονίας